Kamdenas (Naujasis Džersis)

Kamdenas () – miestas Jungtinių Amerikos Valstijų šiaurės rytuose, Naujajame Džersyje, Delavero upės kairiajame krante, priešais Filadelfiją (Pensilvanija); patenka į šios aglomeraciją. Apygardos centras. Kamdenas yra upių uostas. Plėtojama elektros įrenginių, maisto, chemijos pramonė. Veikia Naujojo Džersio universitetas (įkurtas 1927 m.), Ratgerso universiteto filialas (1927 m.), Volto Vitmeno namas-muziejus.

2010 m. 48,1 % miesto gyventojų buvo juodaodžiai, 17,6 % – baltieji, 2,1 % – aziejiečiai, 47,0 % – lotynoamerikiečiai (bet kokios rasės).DP-1 – Profile of General Population and Housing Characteristics: 2010 for Camden city, Camden County, New Jersey, United States Census Bureau. Accessed December 1, 2011.

 Istorija 
1626 m. olandų Vest Indijos bendrovė Delavero pakrantėje įkūrė Nasau fortą. 1681 m. čia įkurta kvakerių gyvenvietė. Ji ėmė augti apie keltą per upę. Miesto teisės Kamdenui suteiktos 1828 m. 1830 m. iki miesto nutiestas geležinkelis. XIX–XX a. vid. buvo svarbus pramoninis miestas. Po II pasaulinio karo miesto pramonė žlugo, čia įsivyravo daugiausia juodaodžiai. Kamdenas laikomas kriminogeniniškai vienu pavojingiausių Jungtinių Amerikos Valstijų miestų,„11th Annual Safest/Most Dangerous Cities Survey: Top and Bottom 25 Cities Overall“  nors pastaraisiais metais padėtis pasitaisė. "Camden’s 2017 murder rate was the lowest in decades. Will the trend continue? "

Nuo XX a. pr. Kamdene apsigyveno lietuvių, jie 1913 m. subūrė parapiją. 1957 m. jų būta ~400.

 Šaltiniai 

Kategorija:Naujojo Džersio miestai